}}
'''Runtoft''' eller '''Rundtoft''' ({{lang-de|Gut Rundhof}}) er et [[Gods (større gård)|gods]] beliggende i det østlige [[Angel]] i [[Sydslesvig]] i nærheden af [[Gelting]]. Administrativt hører Runtoft under [[Stangled]] kommune i [[Kreis Slesvig-Flensborg|Slesvig-Flensborg kreds]] i den [[Tyskland|tyske]] [[Tysklands delstater|delstat]] [[Slesvig-Holsten]]. I kirkelig henseende hører stedet under [[Eskeris Sogn]].
== Historie ==
Runtoft nævnes allerede 1231 i [[Valdemars Jordebog|Jordebogen]] (''Runætoft'') som [[krongods]]. Hovedgården ved Eskeris var i 1200-tallet dansk [[krongods]] og centrum for et kongelig len af samme navn, men kom i senmiddelderen i adelens eje. I 1460 kom gården i en periode i Wisch-familiens eje. Under [[Erik af Pommern]]s krig mod holstenerne om Sønderjylland var gårdens daværende ejer, [[Erik Krummedige (rigshofmester)|Erik Krummedige]], på kongens side. Ved landsdelingen i 1490 kom gården under [[Frederik 1.]] arvedel, som stadfæstede de adelsgosers administrative og jurisdiktionelle selvstændighed i 1524. I 1557 kom godset i Rumohr-familiens eje. Gården omfattede i 1400-tallet en række ejendomme i Angel såsom i Eskeris Sogn ([[Berrishave]], Grisgaard, Løgtoft, [[Nisvrå]], Runtoft, Rørmose, [[Stubdrup (Sydslesvig)|Stubdrup]], Tolslev og [[Vippetorp]]) i [[Gelting Sogn]] ([[Dyttebøl]], [[Nyby (Sydslesvig)|Nyby]], [[Pommerby]] og [[Ø (Sydslesvig)|Ø / Gade]]), i [[Tøstrup Sogn (Sydslesvig)|Tøstrup Sogn]] ([[Drølt]], [[Fuglsang (Angel)|Fuglsang]], Gulde, [[Hvidkilde (Sydslesvig)|Hvidkilde]], [[Skørdrup]], [[Stoltebøl]] og [[Ørsbjerg (Sydslesvig)|Ørsbjerg]]) samt i [[Kværn Sogn]] ([[Hatlund]]), [[Stenbjerg Sogn (Sydslesvig)|Stenbjerg Sogn]] ([[Stenbjerg (Sydslesvig)|Stenbjerg]]), [[Sterup Sogn]] (Agetoft og [[Sterup]]), i [[Sørup Sogn (Sydslesvig)|Sørup Sogn]] (Skovby), i [[Bøl Sogn]] (Bøl og Bøl Skovby) i [[Nørre Brarup Sogn]] (Arrild, Flarup, [[Rygge (Sydslesvig)|Rygge]], [[Skæggerød]], [[Vogsrød]]), i [[Strukstrup Sogn]] (Boholt), i [[Grumtoft Sogn]] ([[Dollerup (Slesvig)|Dollerup]]), i [[Husby Sogn (Sydslesvig)|Husby Sogn]] ([[Husbyskov]]) og i [[Rylskov Sogn]] ([[Masbøl]]). Ejendomme strakte sig over flere herreder (Ny Herred, Strukstrup Herred og Husby Herred). Senere kom enkelte gårde under f. eks [[Bukhavn]] gods (Ø) og [[Udmark (Sydslesvig)|Udmark]] gods (Hatlund og Stubdrup). I 1500-tallet kom en del fjerntliggende strøgods i [[Bjerrum (Sydslesvig)|Bjerrum]], [[Enge-Sande|Enge]] og Ellund samt i [[Lille Solt|Lille]] og [[Store Solt]] til. 1593 udskiltes [[Dyttebøl]], [[Røst (Slesvig)|Røst]] og [[Tøstrupgård|Tøstrup]] med en del gårde. Som andre godser i omegnen dannede Runtoft et selvstændigt retsdistrikt. Som følge af patrimonialjurisdiktionens afskaffelse i 1853 kom Runtoft som alle andre godser i Angels godsdistrikt under det nyoprettede Kappel Herred<ref>Gerret Liebing Schlaber: ''Administrative tilhørsforhold mellem Ejderen og Kongeåen indtil 2007'', Flensborg 2007, s. 368, 369</ref>.
== Navn ==
Herregårdens navn er første gang dokumenteret 1231 (Valdemars Jordebog). Den [[Jysk (dialekt)|jyske]] / [[angeldansk]]e udtale er ''Runtåwt''. Forleddet er afledt af mandsnavn Runi. Personnavnet henføres etymologisk til [[rune]]. Samme navn indgår i Runmark. Forleddet kan også være afledt af [[oldnordisk]] ''runnr'' i betydning ''busk, krat''<ref>Anders Bjerrum, Kristian Hald og Peter Jørgensen: ''Sydslesvigs stednavne'', 7. bind, Akademisk forlag 1948, s. 380</ref><ref>Wolfgang Laur: ''Historisches Ortsnamenlexikon von Schleswig-Holstein'', 2. oplag, Neumünster 1992, s. 558</ref>.
Jordbrug